RESOLUCIÓN do 8 de marzo de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 21/03/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo, comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que vai ter lugar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo ás seguintes bases:
Primeira. Denominación do curso
Curso para a capacitación de aplicadores/manipuladores de produtos biocidas. Nivel cualificado.
Segunda. Entidade organizadora
Academia A Mariña.
Terceira. Data
Do 1 ao 30 de abril de 2013, a excepción dos sábados e domingos, e o 2 e 3 de maio de 2013.
Cuarta. Lugar de realización
Quinta. Número de prazas
Máximo 30 alumnos.
Sexta. Dirixido a
Todo o persoal auxiliar das empresas que apliquen e/ou manipulen produtos biocidas, non clasificados como moi tóxicos.
Sétima. Criterios de selección
Por rigorosa orde de recepción da solicitude de inscrición.
Oitava. Presentación de solicitudes
Solicitude segundo modelo anexo I.
Novena. Programa
Décima. Certificado de superación do curso
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel cualificado.
Santiago de Compostela, 8 de marzo de 2013
Entidade organizadora: Academia A Mariña.
Datas: do 1 ao 30 de abril de 2013, a excepción dos sábados e domingos, e o 2 e 3 de maio de 2013.
Lugar de realización do curso:
Duración: 60 horas teórico/prácticas e 1 hora de exame.
Horario: das 20.00 ás 22.30 horas.
Nº de prazas: máximo 30 alumnos.
Presentación de solicitudes: enviarase a ficha de inscrición a Academia A Mariña, avenida Arcadio Pardiñas, 44, entresollado, 27880 Burela (Lugo) á atención de Ramón Hermida Pumares.
Teléfono: 982 58 50 98, fax: 982 57 51 01, correo electrónico: formacion@amarina.org, acompañada de:
– Fotocopia do DNI, copia da folla de inscrición e xustificante de ingreso de 420 €/alumno na conta Academia A Mariña de Novacaixagalicia co número 2080 0109 17 3040018023.
Criterio de selección: por rigorosa orde de recepción da solicitude xunto co xustificante de pagamento.